CELEX: C2005/057/24
Language: hu
Date: 2005-03-05 00:00:00
Title: A Bíróság ítélete (negyedik tanács) 2005. január 20-án a C-101/04. sz. (az Arbeidsrechtbank Gent előzetes döntéshozatal iránti kérelme) Roger Noteboom kontra Rijksdienst voor Pensioenen ügyben (Migráns munkavállalók – 1408/71/EGK rendelet – Öregségi ellátások – Öregségi nyugdíjban részesülő számára biztosított üdülési hozzájárulás – Nyugdíjra jogosulttá váló munkanélküli határmenti munkavállaló)

5.3.2005   
            
            
               HU
            
            
               Az Európai Unió Hivatalos Lapja
            
            
               C 57/13
            
         
      A BÍRÓSÁG ÍTÉLETE
   
   (negyedik tanács)
   2005. január 20-án
   a C-101/04. sz. (az Arbeidsrechtbank Gent előzetes döntéshozatal iránti kérelme) Roger Noteboom kontra Rijksdienst voor Pensioenen (1) ügyben
   (Migráns munkavállalók - 1408/71/EGK rendelet - Öregségi ellátások - Öregségi nyugdíjban részesülő számára biztosított üdülési hozzájárulás - Nyugdíjra jogosulttá váló munkanélküli határmenti munkavállaló)
   (2005/C 57/24)
   Az eljárás nyelve: holland
   A C-101/04. sz. ügyben az EK 234. cikk alapján benyújtott előzetes döntéshozatal iránti kérelem tárgyában, amelyet az Arbeidsrechtbank Gent (Belgium) a Bírósághoz 2004. február 26-án érkezett, 2004. február 17-i határozatával az előtte Roger Noteboom és a Rijksdienst voor Pensioenen között folyamatban lévő eljárásban terjesztett elő, a Bíróság (negyedik tanács), tagjai: N. Colneric (előadó), a negyedik tanács elnökeként eljárva, J. N. Cunha Rodrigues és E. Levits, bírák, főtanácsnok: C. Stix-Hackl, hivatalvezető: R. Grass, 2005. január 20-án meghozta ítéletét, amelynek rendelkező része a következő:
   
               1.
            
            
               Az 1994. március 30-i törvénnyel módosított, a munkavállalók öregségi nyugdíjáról és túlélő hozzátartozói nyugdíjáról szóló, 1967. október 24-i 50. királyi rendelet 22. cikkében, valamint az 1998. január 27-i királyi rendelettel és a 2002. március 4-i királyi rendelettel módosított, a munkavállalók öregségi és túlélő hozzátartozói nyugdíjrendszerének általános szabályozásáról szóló, 1967. december 21-i királyi rendelet 56. cikkében foglalt üdülési hozzájárulás az 1996. december 2-i 118/97/EK tanácsi rendelettel módosított és naprakésszé tett, valamint az 1998. június 29-i 1606/98/EK rendelettel módosított, a szociális biztonsági rendszereknek a Közösségben mozgó munkavállalókra, önálló vállalkozókra és családtagjaikra történő alkalmazásáról szóló, 1971. június 14-i 1408/71/EGK tanácsi rendelet 4. cikke (1) bekezdésének c) pontja értelmében öregségi ellátásnak minősül.
            
         
               2.
            
            
               A 118/97 rendelettel módosított és naprakésszé tett, valamint a 1606/98 rendelettel módosított 1408/71 rendelet 45. cikkének (6) bekezdése úgy értelmezendő, hogy a lakóhely szerint illetékes tagállami intézmény az alapügyben szereplőhöz hasonló ellátás odaítélésekor a teljes munkanélküliség azon időszakát köteles figyelembe venni, melynek során az egykori munkavállaló ugyanezen 1408/71 rendelet 71. cikke (1) bekezdése a) albekezdésének ii) pontja alapján úgy részesült ellátásban, mintha legutolsó munkaviszonya alatt az intézmény által alkalmazott jogszabályok hatálya alá tartozott volna.
            
         
      (1)  HL C 94., 2004.4.17.